open-index/open-wikipedia-markdown huggingface dataset:
Konvencia

**Konvencia** môže byť:
* v práve: 
** dohovor, dohoda, zmluva
** medzinárodná zmluva s právotvornými účinkami, najmä významná, mnohostranná a humanitárneho a pod. charakteru, pozri medzinárodná zmluva
* spoločenská obyčaj, zvyklosť
* v matematike a logike: dohoda, ktorou sa zavádza symbolika, názvoslovie a axiómy, pozri aj konvencia (matematika)
** Einsteinova sumačná konvencia, pri ktorej sa vynecháva symbol sčítania cez index nachádzajúci sa dvakrát v súčine
* v bridži: umelá hláška s konvenčným významom: konvenčná hláška
* zastarano: z dohody vyplývajúce služobné náležitosti
Individuálny kapitál

**Individuálny kapitál** je kapitál, ktorý je vlastníctvom jednotlivého kapitalistu, a ktorý v pomere k ostatným vystupuje samostatne, napriek tomu, že je s nimi spojený mnohostrannými vzťahmi vzájomných súvislostí a závislostí.

## Externé odkazy
* 

Kategória:Makroekonómia
Kategória:Marxizmus
Konvencionalizmus

**Konvencionalizmus** je filozofické učenie, ktoré uznáva, že pojmy sú konvencie, ľuďmi dohodnuté abstrakcie, ktoré umožňujú proces myslenia. 

Zakladateľom konvencionalizmu je Henri Poincaré.

## Externé odkazy
* 

Kategória:Filozofické teórie
Konveniencia

**Konveniencia** (lat.) je zhoda, zhodnosť; súhlas, súlad.

## Externé odkazy
* 

Kategória:Latinské výrazy
Temperované ladenie

**Temperované ladenie**  je rozdelenie oktávy na 12 dielov, pričom všetky poltóny sú rovnako veľké.

Zavedené bolo najprv na klávesové nástroje (asi 1700), dnes všeobecne, s výnimkou sólových sláčikových nástrojov.

## Externé odkazy
* 

Kategória:Hudba
Spoločenský kapitál

**Spoločenský kapitál** je súhrn všetkých individuálnych kapitálov v ich vzájomnej spojitosti a vzájomnej závislosti. 

Každý individuálny kapitál je navonok v pomere k ostatným samostatný, ale súčasne sú všetky individuálne kapitály navzájom spojené a závisia jeden od druhého.

## Pozri aj

* kapitál
* individuálny kapitál

## Externé odkazy
* 

Kategória:Makroekonómia
Kategória:Marxizmus
Kapitalista

**Kapitalista** môže byť:
* vlastník kapitálu (spravidla vo veľkom)
* osoba žijúca zo výnosov plynúcich zo základného majetku, kapitálu
Konvolút

**Konvolút** je kniha, zväzok, ktorý vznikol zviazaním niekoľkých samostatne vydaných a spravidla ani obsahove nesúvisiacich tlačených alebo rukopisných diel do jednej väzby. Popri základnom diele obsahuje tzv. príväzky.

## Externé odkazy
* 

Kategória:Knihy
Ľudový kapitalizmus

**Ľudový kapitalizmus** je kapitalizmus zdemokratizovaný v dôsledku rozptyľovania kapitalistického
vlastníctvado rúk širokých vrstiev obyvateľstva prostredníctvom ľudových účastín, sociálneho partnerstva, účasti robotníkov na zisku kapitalistickýchpodnikov, prostredníctvom tvorby vlastníctva na základe manažerského systému a podobne.

## Externé odkazy
* 

Kategória:Kapitalizmus
Štátnomonopolistický kapitalizmus

**Štátnomonopolistický kapitalizmus** je forma kapitalistickej ekonomiky, pre ktorú je charakteristické splynutie, zrastanie najväčších monopolov, finančného kapitálu so štátnym aparátom.

## Externé odkazy
* 

Kategória:Kapitalizmus
Konzekvent

**Konzekvent** (lat.) môže byť:
* nasledujúci, podmienený (člen)
* v logike: druhý člen implikácie, pozri konzekvent (logika)
* účinok, podmienené, dôsledok, záver 

Opakom je pojem antecedent.
Alpínsky ľadovec

[náhľad|Horský ľadovec pod [Grossglocknerom v Rakúsku.]]
**Alpínsky** (alebo **piedmontský** čiže **vysokohorský**) **ľadovec** je ľadovec ležiaci vo vysokohorskom údolí nad snežnou čiarou. Oblasťou akumulácie (firnovisko) snehu môže byť kar u alpských typov ľadovcov, alebo náhorná plošina u ľadovcov škandinávskeho typu. Nahromadený ľad postupne preteká z oblasti akumulácie do tzv. ľadovcového splazu. Objem ľadu môže postupne rásť, pretože sa doňho obvykle napájajú ľadovce bočných údolí. Na miestach, kde jeho podklad tvoria stupne často dochádza k vzniku priečnych trhlín, ak sa pri tom ľadovec poláme na kryhy, vzniká tzv. ľadopád. Ľadovce svojou eróznou činnosťou vytvárajú údolia tvaru U, tzv. trógy.

V priebehu štvrtohôr vznikli počas ľadových dôb pleistocénu vysokohorské ľadovce aj na území Slovenska. Vo Vysokých Tatrách bolo až 41 ľadovcov. Najväčší z nich tiekol Bielovodskou dolinou, bol 19 km dlhý a okolo 280 m hrubý.

## Referencie


## Pozri aj

## Iné projekty

## Zdroj
*
Štátny kapitalizmus

**Štátny kapitalizmus** je forma bezprostrednej účasti štátu na hospodárskom podnikaní zoštátnených podnikov alebo odvetví, resp. podnikov vybudovaných z prostriedkov štátneho rozpočtu.

## Externé odkazy
* 

Štátny kapitalizmus
Kategória:Kapitalizmus
Konzerva

**Konzerva** môže byť:
*v potravinárstve: 
**potravinársky výrobok, ktorý je výsledkom konzervovania, v hermetickom obale, pozri pod konzervovanie (potraviny)
**hermetický obal z predchádzajúceho bodu, najmä z plechu, pozri najmä plechovka
*v lekárstve: skrátene krvná konzerva
*slangovo: hudobný alebo obrazový nosič resp. záznam na tomto nosiči
Paul Lafargue

**Paul Lafargue** (* 15. január 1842, Santiago de Cuba, Kuba – † 26. november 1911, Draveil, Francúzsko) bol francúzsky marxistický socialistický novinár, politik, činiteľ medzinárodného robotníckeho hnutia ovplyvnený Proudhonom a Comtom, žiak a zať K. Marxa.

## Externé odkazy
* 

Kategória:Francúzski novinári
Kategória:Osobnosti pochované na Père-Lachaise
Kategória:Obete samovrážd
Konya

náhľad|Konya

**Konya** () je správne stredisko rovnomennej provincie v juhozápadnom Turecku ležiace v nadmorskej výške 

## História
Mesto bolo založené okolo roku 3000 pred Kr. Chetitmi a bolo to vyspelé centrum orientálneho sveta. Neskôr sa tu usadili Frýgovia. V 3. stor. pred Kr. mesto ovládol Alexander Veľký. V nasledujúcej helenistickej dobe sa tu usadzujú Gréci, ktorí sa pomiešali s pôvodnými Frýgmi, ktorých jazyk postupne zanikol. V rímskej dobe sa tu rozmáha kresťanstvo. Od roku 395 je Ikonion súčasťou Byzancie a sídlom biskupa. V 12. stor. mesto ovládli Seldžuckí Turci a Ikonion sa stal hlavným mestom Ikonského sultanátu. V 15. stor. mesto ovládli Osmanskí Turci. Počas dlhej tureckej nadvlády sa väčšina miestnych Grékov islamizovala a poturčila. Konya bola dôležitým osmanským centrom, sídlom pašu. V 19. stor. tu žilo okolo 42 000 Turkov, 1 566 Arménov a 900 Grékov. Väčšina miestnych Grékov boli tzv. Karamanlidi, teda rpzprávali iba po turecky, čo je výsledok dlhej tureckej okupácie. Existovala tu aj komunita tzv. Kapadóckych Grékov, ktorí rozprávali kapadóckou gréčtinou. Týmto jazykom rozprávali hlavne grécke dediny v okolí mesta. V roku 1923 bola grécko-turecká výmena obyvateľov, miestni Gréci odišli do Grécka a mesto ostalo moslimské, odišli aj Arméni.   

Dnes má Konya viac ako milión obyvateľov. Priemysel je strojársky, mäsový, stavebných hmôt, kobercov, hliníka, cukrovarnícky, potravinársky. Dopravná križovatka. Leží uprostred náhornej plošiny lemovanej pohorím Taurus.

## Partnerské mestá
*  Sarajevo, Bosna a Hercegovina
*  Tetovo, Severné Macedónsko
*  Multan, Pakistan

## Iné projekty

## Externé odkazy
* 
* Fotografie stredovekej architektúry v meste   

Kategória:Mestá v Turecku
Kontinentálny ľadovec

**Kontinentálny/pevninský ľadovec** alebo **ľadovcový štít** je ľadovec ležiaci na pevnine v oblasti s negatívnou teplotnou bilanciou. Vytvára rozsiahle, až niekoľko tisíc metrov hrubé ľadovcové klenby, ktoré môžu celkom prekrývať reliéf. Spod kontinentálneho ľadovca pretŕčajúce vrcholky hôr sú označované ako nunataky.

V súčasnosti sa najväčšie pevninské ľadovce nachádzajú v Antarktíde a Grónsku. Na niektorých miestach ľadovce siahajú až do mora a tvoria tzv. šelfové ľadovce. Menšie telesá, ktoré sa nachádzajú na ostrovoch v arktických oblastiach sa označuj ako ľadové čiapky.

## Referencie


## Pozri aj

## Zdroj
*
Kapitola

**Kapitola** je časť, úsek, pomerne samostatný oddiel spisu, knihy, hlava.

## Iné projekty

## Externé odkazy
* 

Kategória:Literatúra
Konzervatívna strana (Spojené kráľovstvo)

**Konzervatívna strana** (), oficiálne **Konzervatívna a unionistická strana** () je stredopravá strana v Spojenom kráľovstve. Od roku 2010 do roku 2024 bola nepretržite vládnou stranou. Taktiež má 234 členov Snemovne Lordov, 4 europoslancov, 31 poslancov Škótskeho parlamentu, 11 poslancov Waleského zhromaždenia, 8 poslancov Londýnskeho zhromaždenia a 7 455 komunálnych poslancov.

## História
Konzervatívna strana bola založená roku 1834 z materskej strany Toryovcovpreto sa členovia Konzervatívnej strany často hovorovo označujú ako **Toryovci**a po boku Liberálnej strany bola jedna z dvoch hlavných politických strán v krajine v 19. storočí. Pod vedením Benjamina Disraeliho strana zohrávala znamenitú úlohu v politike na úrovni Britského impéria. 

Roku 1912 sa Konzervatívna strana zlúčila s Liberálnou unionistickou stranou, dôsledkom čoho prišla k novému názvu: „*Konzervatívna a unionistická strana“*. 

V 20. rokoch 20. storočia Labouristická strana zosadila Liberálov z pozície hlavných rivalov Konzervatívcov. Toryovskí ministerskí predsedoviaobzvlášť Winston Churchill a Margaret Thatcherováviedli britskú vládu viac než polovicu 20. storočia, teda 57 rokov.

## Ideológia strany

### Politická pozícia
Politická pozícia strany v Britskej politike je stredopravá až pravicová. V rôznych časoch v strane dominovali rôzne frakcie, napríklad jedno-národní konzervatívci, thatcherovci či liberálni konzervatívci, a teda oficiálne stranícke názory sa v priebehu času menili. Strana vo všeobecnosti prijala ekonomický liberalizmus, ktorý je priaznivo naklonený voľnému trhu, limituje regulovanie obchodu štátom a realizuje privatizáciu, hoci v minulosti bola strana zástankyňou protekcionizmu.

V sociálnej oblasti je strana historicky ukotvená skôr v sociálne konzervatívnom pohľade, avšak počas posledných desaťročí sa v tejto oblasti zmiernili.

### Unionizmus
Konzervatívci sú britskí unionisti, ktorí sú proti znovuzjednoteniu Írska a osamostatneniu Škótska a Walesu a historicky boli radšej za udržanie Britského impéria.

### Zahraničná politika
Čo sa týka postoja k európskej integrácii, strana má svoje pro-európske i euroskepitcké krídla.  Čo sa týka zahraničnej politiky, Toryovci sú zástancami silnej vojenskej spôsobilosti Spojeného kráľovstva ukotvenom v NATO.

## Volebné výsledky
### Parlamentné voľby

## Referencie


## Pozri aj
* Toryovci

## Iné projekty

## Externé odkazy
* oficiálna stránka
* 

## Zdroj


Kategória:Konzervatívne strany
Kategória:Politické strany v Spojenom kráľovstve
Ľahkosť

**Ľahkosť** je v indickej filozofii prejav sattvu.

## Iné projekty

## Externé odkazy
* 

Kategória:Indická filozofia
Kapitula

**Kapitula** môže byť:
* v katolíckej cirkvi a anglikánskej cirkvi: 
**zbor kanonikov pri katedrálnom (biskupskom) alebo inom významnom chráme, pomocný orgán biskupa, pozri kapitula (zbor kanonikov)
** sídlo tohto zboru kanonikov
* v reholiach: zhromaždenie členov vedenia, pozri kapitula (rehoľa)
Lahodenie

**Lahodenie** je spôsobovanie príjemnosti, bytie príjemným, lahodným, milým.

## Zdroj
* 

Kategória:Filozofický slovník
Kar (geológia)

[thumb|Ľadovcový kotol v národnom parku Glacier National Park, [Spojené štáty|USA.]]
**Kar** alebo **ľadovcový kotol** je polkruhový záver zaľadnených dolín alebo výklenok vo svahu prehĺbený horským ľadovcom, ktorý sa v ňom vytvára. Ako pozostatok po ľadovci sa v kare zvyčajne nachádza ľadovcové jazierko (pleso).

Kotlina nadobúda svoj charakteristický tvar pôsobením abráznych činiteľov v pohybujúcom sa ľadovci. Na Slovensku sa vyskytuje vo Vysokých Tatrách.

## Pozri aj

## Iné projekty

## Externé odkazy
* 

Kategória:Ľadovce
Kategória:Glaciálne formy reliéfu
Konzervatórium

**Konzervatórium** je stredná škola, ktorá vychováva a vzdeláva profesionálnych hudobných a dramatických umelcov čiže poskytuje vzdelanie v odbore hudby, tanca a herectva. 

## Štúdium
Prijatie na konzervatórium je podmienené zložením talentových skúšok. Štúdium sa končí absolutóriom, ktoré sprevádza verejný koncertný výkon absolventa. Absolvent konzervatória získa po úspešnom ukončení školy diplom, uznávaný po celom svete ako doklad dovŕšeného profesionálneho umeleckého vzdelania.

## Konzervatórium na Slovensku
### Štátne konzervatóriá
* Konzervatórium Jána Levoslava Bellu – v Banskej Bystrici
* Konzervatórium v Bratislave
* Konzervatórium v Košiciach
* Konzervatórium v Žiline
* Tanečné konzervatórium Evy Jaczovej v Bratislave

### Súkromné konzervatóriá
* Cirkevné konzervatórium v Bratislave
* Súkromné konzervatórium v Nitre
* Konzervatórium Dezidera Kardoša v Topoľčanoch
* Súkromné tanečné konzervatórium Dušana Nebylu v Trnave
* Súkromné konzervatórium v Košiciach
* Súkromné muzikálové konzervatórium ALKANA v Bratislave
* Súkromné konzervatórium Dezidera Kardoša v Prešove
* Súkromné konzervatórium v Rimavskej Sobote

## Referencie

## Externé odkazy
* World Music Central's guide to Music Schools  anglicky
* www.mosconsv.ru rusky

Kategória:Školy podľa typu
Ronald David Laing

**Ronald David Laing** (* 7. október 1927, Govanhill, Spojené kráľovstvo – † 23. august 1989, Saint-Tropez, Francúzsko) bol škótsky psychiater, psychológ, iniciátor a predstaviteľ antipsychiatrie, spočiatku bol pod Sartrovým vplyvom.

## Iné projekty

## Externé odkazy
* 

Kategória:Britskí psychiatri
Kategória:Britskí psychológovia
Karaiti

**Karaiti** alebo **karaimovia** (z hebr. קְרָאִים – *kra'im*, t. j. „predčítači“) alebo **bnej mikra** (synovia písma) je najväčšia sekta v judaizme, ktorá vznikla roku 765 na území dnešného Iraku po smrti exilarchu v Bagdade. Titul exilarchu dostával predseda miestnej židovskej komunity ako jej úradne uznaný predstaviteľ. Starý exilarcha zanechal po sebe dvoch synov. Za nového nástupcu obce bol zvolený mladší syn, obľúbený Chananja ben David. Starší brat Anan ben David a jeho prívrženci sa nechceli s týmto zmieriť a vyhlásili voľbu za neplatnú. Vznikol rozpor, do ktorého zasiahli kalifovi úradníci a zatkli odbojného staršieho brata. Hrozil mu trest smrti. Zachránil sa pomocou rady islamského učenca Abú Hanífa, ktorý navrhol, aby sa Anan pred úradmi vyhlásil za nástupcu sekty neuznávajúcej Talmud.

V návrhu je podobnosť so šiitskou vetvou islamu, ktorá uznáva Korán, ale odmieta ústnu tradíciu – sunnu. Ananovo vysvetlenie bolo prijaté, a tak sa stal úradne uznanou hlavou novej sekty *bnej mikra* (synovia písma). Z toho sa vytvorilo pomenovanie Karaiti.

Karaiti odmietli Talmud, a preto sú považovaní za antirabínske hnutie. Pokyny Tóry sa snažia prenášať priamo do života. V minulosti vynikli ako znalci v skúmaní Tóry.

## Externé odkazy
* http://www.karaitskyjudaismus.estranky.cz/
* Katechizmus – základy karaimské víry / Duvan
* Stručný karaimský katechizmus / Firkovič 
* Karaimská Hagada / Prik 
* Karaimský smutek a pohřeb / Firrouz – Kefeli
* Jak je psáno / Rekhawi – Gordon – Lichaa

## Zdroj
* 

Kategória:Judaizmus
Kategória:Hebrejské slová a frázy
Konzervovanie (potraviny)

thumb|sušené huby
**Konzervovanie** alebo **konzervácia** (lat.) je úprava potravín, ktorá umožňuje predĺžiť ich prirodzenú skladovateľnosť. **Konzerva** je potravinársky výrobok, ktorý je výsledkom konzervovania, v hermetickom obale z plechu (tzv. konzervová plechovica/konzervová plechovka), skla, viacvrstvových fólií, plastov a pod. resp. v užšom zmysle len tento obal. 

Možné spôsoby konzervácie:
* fermentácia
* chladenie
* mrazenie
* odparovanie
* ožarovanie
* použitie chemických konzervačnych látok
* solenie
* sterilizácia
* sušenie
* zahusťovanie

## Externé odkazy
* 
*
Laissez faire, laissez passer

**Laissez faire, laissez passer** (fr. nechajte robiť, nechajte prejsť) sa používa v zmysle *dať veciam voľny priebeh*; v diskusii označuje stanovisko nezasahovania. Pozri aj laissez-faire.

Kategória:Francúzske výrazy
Konziliár

**Konziliár** lat., prípadne *konziliant*, je skúsený odborník (lekár) prizývaný ošetrujúcim lekárom na pomoc pri ťažkých alebo nejasných chrobných stavoch.

## Externé odkazy
* 

Kategória:Medicína
Kategória:Lekári
Karakum

**Karakum** (po turkménsky: *Garagum*, po rusky: *Каракумы*) je piesočná púšť v Strednej Ázii v Turkménsku, ktorá zaberá približne 70 % jeho územia. Na púšti sa nachádzajú bohaté náleziská ropy a zemného plynu.

## Údaje
* rozloha: 350 000 km²

## Iné projekty

## Externé odkazy
* 

Kategória:Púšte Turkménska
Kategória:Piesočné púšte
Konzorcium

**Konzorcium** (lat.) je združenie ekonomických subjektov (napr. bánk) zamerané na spoločné uskutočnenie určitej ekonomickej transakcie.

## Externé odkazy

* World Wide Web Konzorcium

Kategória:Podniky
Michail Ivanovič Karinskij

**Michail Ivanovič Karinskij** (; * 16. november 1840, Moskva, Rusko – † 2. august 1917, Moskva) bol ruský logik a filozof.

## Referencie


## Eterné odkazy
* Karinski v ''krugosvet.ru''  
* Karinski v Brockhaus, 1907 
* Karinski, 2006

## Zdroj
* 

Kategória:Ruskí logici
Kategória:Ruskí filozofi
Kategória:Osobnosti z Moskvy
Lalok

**Lalok** môže byť:
*v anatómii, zoológii, kuchárstve a pod.: väčšia oválna časť niektorých orgánov príp. výrastok na organizme alebo orgáne, napr. mozgový lalok, pľúcny lalok, bravčový lalok
*v botanike a pod.: oválny výbežok
Konzulát

**Konzulát** môže byť:
* úrad konzula, zastupiteľstvo nejakého štátu v cudzom štáte, pozri konzul (diplomacia)
* konzulský úrad (hodnosť) v starovekom Ríme, pozri konzul (staroveký Rím)
* štátne zriadenie vo Francúzsku v rokoch 1799 – 1804, pozri konzulát (Francúzsko)

## Externé odkazy
*
Láma

**Láma** (-slovenský kodifikovaný tvar) alebo **lama** (-tibetský tvar; tib, *la* - najvyšší, *ma* - princíp) je titul pre učiteľa v tibetskom budhizme. Pre učiteľku sa používa termín *lamini*.

Pojem je obdobou pomenovania spirituálneho učiteľa v sanskrite - *guru*. Titul láma sa môže používať ako čestný titul pre mníchov alebo mníšky, ktorí dosiahli istý stupeň rozvoja, alebo ako titul na označenie oprávnenia odovzdávať učenia. Môže byť aj súčasťou titulu, ako napríklad dalajláma.

Pravdepodobne nepochopením zo strany prvých žiakov zo Západu sa tibetský budhizmus zvykol označovať ako lamaizmus, čo je dnes považované za nepresné, resp. nesprávne označenie. 

## Pozri aj

Tibetský budhizmus

## Iné projekty

Kategória:Budhizmus
Kategória:Tibetský budhizmus
Konzultácia

**Konzultácia** je odborná rada, porada, vysvetlenie; výklad, odpovede vysokoškolského učiteľa na otázky študentov, prípadne podrobnejšie objasnenie ťažších partií z príslušného predmetu, najmä v rámci postgraduálneho štúdia.

## Externé odkazy
* 

Kategória:Pedagogika
Žigmund Karlovský

**Žigmund Karlovský** (* 1772 – † 1821) bol slovenský filozof, predstaviteľ osvietenstva. Stál čiastočne na pozíciách Kanta, nebol však agnostikom. Tvrdil, že zmysly verne odrážajú skutočnosť a pravdivosť zmyslového obrazu overuje prax.

## Externé odkazy
* 

Kategória:Narodenia v 1772
Kategória:Úmrtia v 1821
Kategória:Slovenskí filozofi
Kooperácia práce

**Kooperácia práce** je forma zospoločenštenia práce, pri ktorej sa viacero osôb alebo podnikov plánovite a spoločne zúčastňuje na tom istom pracovnom procese alebo na rôznych, ale navzájom súvisiacich pracovných procesoch; znásobuje spoločenskú produktivitu práce tým, že súhrnná produktívna sila kooperovanej práce je väčšia ako súčet individuálnych produktívnych síl práce jednotlivých pracovníkov alebo podnikov; na jednej strane umožňuje vykonávať aj také práce, ktoré by jednotlivec buď vôbec nemohol vykonať,alebo aspoň nie v potrebnom čase, na druhej strane umožňuje, aby si ľudia prácu medzi sebou čo najvýhodnejšie rozdelili na zabezpečenia krytia rôznorodých potrieb spoločnosti.

## Externé odkazy
* 

Kategória:Práca
Karma

**Karma** (-hlavný slovenský zaužívaný tvar, zároveň sanskritský kmeň; sanskritský nominatív: **karman**; pálijský kmeň: **kamma**; pálijský nominatív: **kamman** [kammaṃ]) je rozhodujúci faktor dharma-čakry; podľa indického náboženstva dielo, skutky, vplyv vnútorného presvedčenia na ľudské konanie. 

Človek je to, čo urobil alebo čo robí, jeho dielo je *materský život, v ktorom sa rodí*; t. j. človek svojim konaním určuje, kde, v akom materskom živote sa opäť narodí. Karman je tak vlastne označením transcendentného zákona, ktorý určuje, že človek bude v ďalšom živote žať to, čo zasial v predošlom. Z údelu človeka, dobrého alebo zlého, možno teda podľa názoru Indov vyčítať, ako konal v predchádzajúcom živote.

Pojem karmy vykryštalizoval v upanišádach a ovplyvnil nielen hinduizmus, ale je aj v pozadí všetkých náboženských prúdov, ktoré vznikli na pôde Indie. V istom zmysle by sme mohli predstavu karmy považovať za výsledok tematizácie a rozboru fenoménov praxe.

## Karma v joge
Karma v joge je krijá - očistný a adaptačný proces čistenia mysle

## Externé odkazy
* 

Kategória:Indické náboženstvá
Kategória:Budhizmus
Kategória:Joga
Jean Baptiste de Lamarck

**Jean-Baptiste Pierre Antoine de Monet, Chevalier de Lamarck** (* 1. august 1744, Bazentin, Francúzsko – † 18. december 1829, Paríž) bol francúzsky prírodovedec, profesor zoológie v Paríži. 

Lamarck je zakladateľ vývojovej teórie, predchodca Ch. Darwina. Ako prvý odmietol myšlienku stvorenia sveta a organizmov, zastávanú hlavne Georgesom Cuvierom, a pokúsil sa vysvetliť vznik organizmov postupným vývinom. Vo svojom diele Filozofická dilema o živočíchoch (*Philosophie zoologique*) predstavil teóriu, že hlavným dôvodom historického vývinu živočíchov je zmena vonkajších podmienok.

## Referencie

* 

## Iné projekty

## Externé odkazy
* Pietro Corsi: ''Œuvres et rayonnement de Jean-Baptiste Lamarck (Jean-Baptiste Lamarck: works and heritage)''    
* Archive.org: ''Philosophie zoologique'' 
* Archive.org: ''Zoological Philosophy'' 

## Zdroj
* 

Kategória:Francúzski biológovia
Kategória:Francúzski botanici
Kategória:Francúzski zoológovia
Kategória:Francúzski vedci
Kategória:Francúzski spisovatelia
Kategória:Evoluční biológovia
Kategória:Členovia Francúzskej akadémie vied
Kategória:Pochovaní na cintoríne Montparnasse
Lamaséria

**Lamaséria** je lamaistický tibetský kláštor.

## Externé odkazy
* 

Kategória:Kláštory
Kategória:Náboženstvo
Koppe Dág

thumb|Koppe Dág

**Koppe Dág** (-po perzsky; iný prepis: **Koppeh Dág(h), Koppa Dág(h)**; iné názvy: **Kúpeh Dág(h), Kopet Dag(h), Kopetdag(h), Kopet-dag(h), Koped-Dág(h), Kopepet-Dag(h), Cherebet-e Kapet Dag**, po turkménsky **Köpetdag Gershi**, po rusky: **Chrebet Kopet-Dag/Kopetdag, Gory Kopet-Dag/Kopetdag**) je pohorie na hranici Turkménska a Iránu dlhé 650 km, najvyšší vrch Kúh-e Bínálúd ( ). 

Rovnobežné chrbty aj plató sú rozdelené pozdĺžne aj priečne korytami riekami Artek a Sumbar. V oblasti sa prejavuje vysoká seizmická aktivita, najsilnejšie zaznamenané zemetrasenie sa udialo v roku 1948 a zahynula pri ňom asi tretina obyvateľov Ašchabadu. Na svahoch rastie polopúštne rastlinstvo. Počas sovietskej vlády bola na Turkménskej časti vytvorená Kapetdagská prírodná rezervácia.

## Externé odkazy
* 

Kategória:Geografia Turkménska
Kategória:Pohoria v Iráne
Karmelitáni

náhľad|Znak rádu s devízou ''Zelo zelatus sum pro Domino Deo exercituum'': ''Horlím horlivosťou pre Hospodina, Boha zástupov''.
**Karmelitáni** () – aj tzv. *obutí karmelitáni* sú mužský rád založený v druhej polovici 12. storočia na hore Karmel v Palestíne.

Rád bol schválený pápežom Honoriom III. v roku 1224. Je zameraný na kontempláciu a šírenie mariánskej úcty. Pred polovicou 13. storočia sa rozšíril v Európe a bol zaradený medzi žobravé rády. V 15. storočí sa reformoval, v dôsledku čoho sa z neho vyčlenili bosí karmelitáni.

Hlavnou činnosťou rádu je modlitba v kláštoroch a darovanie sa Bohu cez zasvätenie sa v reholi. Po ich príchode do Európy sa ich pôvodné kontemplatívne zameranie vplyvom okolností zmenilo na apoštolsko kontemplatívne.

Sestry karmelitánky sa kvôli prísnemu životu v odlúčenosti od sveta v pápežskej klauzúre, pozostávajúcom z modlitby a obety, nazývajú mníškami.

Odev karmelitánov je tmavohnedý a skladá sa z tuniky, čierneho koženého opasku, škapuliara a kapucne (karmelitánky majú od prvých sľubov čierny závoj). Počas nedieľ a sviatkov ho dopĺňa biely plášť s kapucňou.

## Literatúra
* "Řád bratří blahoslavené Panny Marie Karmelské - karmelitáni." In: *ŘEHOLNÍ ŽIVOT V ČESKÝCH ZEMÍCH : Řeholní řády a kongregace, sekulární instituty a společnosti apoštolského života v České republice.* Kostelní Vydří : Karmelitánské nakladatelství, 1997. 52-55 s. EDICE ENCYKLOPEDIE. ISBN 80-7192-222-6
* "Řád mnišek blahoslavené Panny Marie Karmelské - karmelitky." In: *ŘEHOLNÍ ŽIVOT V ČESKÝCH ZEMÍCH : Řeholní řády a kongregace, sekulární instituty a společnosti apoštolského života v České republice.* Kostelní Vydří : Karmelitánské nakladatelství, 1997. 135-138 s. EDICE ENCYKLOPEDIE. ISBN 80-7192-222-6

## Iné projekty

## Externé odkazy
* 
* Karmelitáni na Slovensku

Kategória:Duchovné rády
Kategória:Mužské rehoľné rády a združenia
Lambda-operátor

**Lambda-operátor** alebo **abstraktor** alebo **operátor abstrakcie** tvorí z výrokovej funkcie (alebo z jej jazykovej formy) meno triedy. Sám je vytvorený z písmena lambda (\lambda), za ktorým nasleduje individuová premenná: \,\! (\lambda,x)F(x), čo čítame: *tie x, ktoré majú vlastnosť F* alebo *všetky tie x, pre ktoré platí F (x)* a čo označuje triedu indivíduí, ktoré vyhovujú vlastnosti F.

Operátor lambda môže viazať i viac premenných, napr. výraz \,\! \lambda xy(x je menom relácie *menší než* na príslušnom univerze, t. j. množiny usporiadaných dvojíc čísiel, kde prvé je menšie než druhé.

## Externé odkazy
* 

Kategória:Matematika
Kópia

**Kópia** (lat.) je verná napodobenina, odpis, prieklep, fotografická snímka, fotografický obraz získaný kopírovaním.

## Iné projekty

## Externé odkazy
* 

Kategória:Polygrafia
Johann Heinrich Lambert

**Johann Heinrich Lambert** (* 26. august 1728, Mulhouse (Alsasko) – † 25. september 1777, Berlín) bol nemecký filozof, fyzik, astronóm a matematik, kartograf, zástanca deizmu.

## Život
Narodil sa v alsaskom mestečku Mülhausen v rodine krajčíra. Bol vedecký samouk. Študoval rôzne vedecké spisy, ktoré boli v tom čase písané hlavne v latinskom a francúzskom jazyku. Školu navštevoval nepravidelne, keďže musel pomáhať otcovi. Pôvodne sa mal stať kňazom, ale rodina bola chudobná, preto sa vyučil sa za krajčíra, tak ako jeho otec a dedo. 

Už ako pätnásťročný začal pracovať ako účtovník v železiarňach v Seppois, v roku 1745 sa zamestnal ako sekretár v redakcii novín a o tri roky neskôr sa stal súkromným učiteľom. Popri práci intenzívne pokračoval v ďalšom vzdelávaní.  

V roku 1761 dokázal, že Ludolfovo číslo je iracionálne.

Do roku 1763 žil prevažne v Augsburgu, potom sa presťahoval do Berlína, kde ho vymenovali za redaktora Pruského astronomického almanachu. V roku 1765 sa stal členom Kráľovskej akadémie vied v Berlíne. 

Udržiaval vedecké kontakty s francúzskym akademikom d'Alembertom, ale aj s nemeckými a holandskými akademikmi.

Počas svojho života zastával viacero významných vysokých funkcií.

## Dielo
Napísal dvadsaťjeden vedeckých prác, v ktorých hlavnou témou bola teória svetla.

V roku 1764 vydal dvojzväzkové dielo "Nové organon, alebo myšlienky o skúmaní a popise pravdy a jej odlíšení od omylu a zdania", v ktorom povýšil teóriu poznania a logiku na novú, vyššiu úroveň od čias Aristotela a F. Bacona. 

V roku 1766 publikoval dielo *Theorie der Parallellinien*, v ktorom sa zaoberal štúdiom rovnobežiek, roku 1779 mu v Berlíne vyšla práca *Pyrometria*, rozprava o teple. Venoval sa aj štúdiu svetla a štúdiu teórie pravdepodobnosti.

Patrí medzi zakladateľov teórie merania svetla. V roku 1772 zverejnil prvý trojrozmerný farebný systém.

Johann Heinrich Lambert zomrel 25. septembra 1777 vo veku štyridsaťdeväť rokov v Berlíne na TBC.

## Iné projekty

## Externé odkazy

* RNDr. Vladimír Malíšek,PF UP Olomouc - Johann Heinrich Lambert
* 

Kategória:Narodenia v 1728
Kategória:Úmrtia v 1777
Kategória:Nemeckí matematici
Kategória:Nemeckí filozofi
Kategória:Nemeckí astronómovia
Kategória:Nemeckí fyzici
Kategória:Nemeckí kartografi
Kategória:Úmrtia na tuberkulózu
Hughes Felicité Robert de Lamennais

**Hughes Felicité Robert de Lamennais** známy aj ako **Frédéric de La Mennais** (* 19. jún 1782, Saint-Malo, Francúzsko – † 27. február, 1854, Paríž) bol francúzsky kňaz, spisovateľ a filozof, pôvodne monarchista, postupne prešiel na pozície kresťanského liberalizmu a socializmu.

## Externé odkazy
* 

Kategória:Francúzski spisovatelia
Kategória:Francúzski filozofi
Kategória:Osobnosti zo Saint-Malo
Kategória:Francúzski kňazi
Kopija

thumb|Rôzne tvary sekerovitých čepelí
**Kopija** je najstaršia bodná žrďová zbraň pre pechotu a jazdectvo. Spočiatku to bola drevená tyč (tzv. drevec, často viac než 2 m dlhý) so zašpicateným koncom (hrotom). Neskôr to bola dýka pripevnená na koniec drevenej tyče, kvôli zvýšenému účinku. Z tohoto štádia sa vyvinula na celý rad zbraní, vo všeobecnosti nazývaných tyčové. Vyvíjala sa podobne ako dýka: spočiatku s hrotmi z pazúrika, cez bronzové a železné až po hroty z ocele.

## História
thumb|Halapartne
Hneď ako vznikol nápad zbrane na tyči, začali sa objavovať rôzne varianty hlavice. Vidlica či trojzubec urobili kopiju vražednejšou, „partizánska“ kopija (skrátene partizána) mala pod hlavicou krídlovité ostrie, čím spôsobovala väčšie zranenia. Niekedy mala hlavica tvar bojovej sekery. Halapartňa, podobná nožu, bola dlhá čepeľ s jedným ostrím, prípadne mala ešte sekerovitú čepeľ pod čepeľou kopije. Tieto druhy sa často používali na strhnutie jazdca z koňa vďaka sekerovitej čepeli, ktorú bolo možné použiť aj ako hák.

U jazdectva bola kopija spočiatku zbraňou používanou obojručne. Zavedenie strmeňov medzi 6. až 8. storočím n.l. znamenalo, že jazdec mohol držať kopiju pod pazuchou a napriahnuť ju do útoku silou celého svojho pohybu a nie iba silou paže. Následkom toho sa zmenil aj tvar kopije, ktorá získala na hmotnosti. Postupne ako sa z bojísk strácali jazdci v brnení, aj kopija strácala na dôležitosti. Jej ľahkú formu naďalej používali v Európe najmä Poliaci v bojoch s Friedrichom Veľkým. Potom ju prebrali Napoleonove vojská, čím ju zase rozšírili do celej Európy. Súčasťou výzbroje kavalérie bola až do prvej svetovej vojny. V poľskej armáde bola používaná až do roku 1939, teda do začiatku 2. svetovej vojny.

## Súčasnosť
Všeobecné používanie tyčových zbraní zaniklo s príchodom palných zbraní. V Afrike a na Ďalekom východe sa kopije používali proti palným zbraniam až do 19. storočia. Na mnohých miestach sa však zachovali ako ceremoniálne zbrane či ako symboly hodnosti, ktoré bolo možné v boji ľahko spozorovať a identifikovať. Britskí poddôstojníci nosili halapartne ako symbol hodnosti ešte v 19. storočí.

## Delenie
* *Bodná* - má výhody dané jej hmotnosťou a účinkom.
* *Vrhacia* - sústredená hmostnosť tyče pôsobí ako stabilizátor pre let hrotom vpred a súčasne zabezpečuje dobrú prieraznosť hrotu v cieli.
* *Pika* - používala sa ako zbraň na boj muža proti mužovi a ako obrana proti jazdectvu až do doby palných zbraní.

## Iné projekty

Kategória:Chladné zbrane
Karol III. (Východofranská ríša)

**Karol III. Tučný** (alebo **Tlstý**) z rodu Karolovcov (* 839 – † 13. január 888, Neudingen) bol kráľ podríše alemanskej (865/76-882), východofranský kráľ (882-887) a od roku 881 (rímsky) cisár.

Bol to najmladší syn Ľudovíta II. Nemca. Na krátky čas personálnou úniou zjednotil bývalú ríšu Karola I. Veľkého. Roku 887 bol prinútený vzdať sa vlády v prospech synovca Arnulfa.

## Externé odkazy
* 

Kategória:Vládcovia Východofranskej ríše
Kategória:Rímskonemeckí cisári
Kategória:Narodenia v 839
Kategória:Úmrtia v 888
Kategória:Panovníci, ktorí abdikovali
Claude Lancelot

**Claude Lancelot** (* 1615/1616, Paríž, Francúzsko – † 15. apríl 1695, Paríž) bol francúzsky jazykovedec, prívrženec jansenizmu. V rokoch 1638 - 1673 bol v kláštore Port-Royal, alebo v jeho službách, vyučoval matematiku a gréčtinu, napr. aj Racina.

Posledné roky trávil vo vyhnanstve v Bretónsku.

## Dielo
* *Grammaire générale et raisonnée. Contenant les fondements de l`art de parler; expliqués d`une maniere claire &#38; naturelle; les raisons de ce qui est commun a toutes les langues, &#38; des principales differences qui s`y rencontrent; et plusieurs remarques nouvelles sur la langue francoise*, (spolu s A. Arnauldom) 1660

## Externé odkazy
* 
* Biographisch-Bibliographisches, Kirchenlexikon
*La Grammaire de Port Royal  Claude Lancelot & Antoine Arnauld, *kniha na stiahnutie (ePub)*.

Kategória:Narodenia v 17. storočí
Kategória:Úmrtia 15. apríla
Kategória:Úmrtia v 1695
Kategória:Jansenizmus
Karpatská kotlina

**Karpatská kotlina** je pojem, ktorý je v (nielen v slovenskej, ale aj maďarskej) odbornej geologickej a geografickej literatúre (takmer) zhodný s termínom Panónska panva. 

V Maďarsku sa termín Karpatská kotlina (po maďarsky Kárpát-medence) veľmi často používa aj v širšom význame, a to ako súhrnné označenie pre Karpatskú kotlinu vo vyššie uvedenom význame (t.j. Panónsku panvu) a Karpaty, alebo (čo je takmer to isté) ako geografický „ekvivalent“ územia bývalého Uhorska (vrátane Sedmohradska), teda Veľkého Maďarska. Maďarský geograf A. Hevesi, ktorý takéto širšie používanie dôrazne odmieta ako chybné, napríklad výslovne píše, že  *v každodennom používaní* v Maďarsku Karpatská kotlina zahŕňa aj Karpaty, a to isté platí *stále častejšie* aj v dejepise a ekonómii a *aj keď  zriedkavejšie, žiaľ na hanbu [dotknutých] aj v geografii*.

Pre pomery na Slovensku platí, že *v geovednej literatúre je termín Karpatská kotlina pomerne málo frekventovaný, ale v spoločensko-vednej oblasti sa vzhľadom na jeho historický, historicko-politický a ekonomický význam používa častejšie* a to často vo vyššie uvedenom širšom význame.

## Referencie

Kategória:História
Kategória:Geomorfológia
Kategória:Európa
Ludwig Landgrebe

**Ludwig Landgrebe** (* 9. marec 1902, Viedeň – † 14. august 1991, Kolín nad Rýnom) bol nemecký filozof, predstaviteľ fenomenológie, žiak E. Husserla, vydavateľ jeho archívu.

## Dielo
**Wilhelm Diltheys Theorie der Geisteswissenschaften*, Halle 1928 (Dizertácia)
**Nennfunktion und Wortbedeutung*. Eine Studie über Martys Sprachphilosophie, Halle 1923
**Was bedeutet uns heute Philosophie*, hamburg 1948 
**Phänomenologie und Metaphysik*, Hamburg 1949 
**Philosophie der Gegenwart*, Bonn 1952 
**Der Weg der Phänomenologie*, Gütersloh 1963 
**Phänomenologie und Geschichte*, Gütersloh 1968
**Über einige Grundfragen der Philosophie der Politik*, Kolín/Opladen 1969
**Faktizität und Individuation*. Studien zu den Grundfragen der Phänomenologie, Hamburg 1982 

## Externé odkazy
* 

Kategória:Narodenia v 1902
Kategória:Úmrtia v 1991
Kategória:Nemeckí filozofi
Karteziánsky súčin

**Karteziánsky súčin** množiny A a množiny B je množina všetkých usporiadaných dvojíc (a,b), kde prvky a sú prvky z množiny A a prvky b sú prvky z množiny B. Karteziánsky súčin množín A a B sa bežne označuje znakom A\times B. Formálne sa Karteziánsky súčin definuje vzťahom
:A\times B\; \stackrel{\mathrm{def}}{=}\; \{(a,b)\,|\,a\in A\,\wedge\,b\in B\}.

## Vlastnosti
* Karteziánsky súčin nie je komutatívna množinová operácia.
* Karteziánsky súčin nie je ani asociatívna množinová operácia.

## Pozri aj
* Usporiadaná dvojica
* Binárna relácia

## Externé odkazy
* Karteziánsky súčin na http://pdf.truni.sk/

Kategória:Teória množín
Korček

**Korček** je plechová nádoba, ktorá je obyčajne upevnená na pohyblivej reťazi alebo kolese a určená na premiestňovanie kvapalín alebo sypkých materiálov.

## Externé odkazy
* 

Kategória:Nádoby
Karol II. (Francúzsko)

**Karol II.** alebo *Karol Holý*, aj *Lysý* (* 13. jún 823, Frankfurt nad Mohanom, Nemecko – † 6. október 877, Avrieux, Francúzsko) z dynastie Karolovcov, bol od roku 843 francúzsky kráľ a od roku 875 cisár Západofranskej ríše. 

Karol bol syn Ľudovíta I. Pobožného, spojil sa s Ľudovítom II. Nemcom proti Lotarovi I., ktorého roku 841 porazili, roku 842 potvrdili spojenectvo Štrasburskými prísahami, v roku 843 podpísali Verdunskú zmluvu, čím bolo dovŕšené rozdelenie franskej ríše. 

Obdobie jeho vlády bolo poznamenané normanskými vpádmi a rozvojom feudálneho poriadku.

## Iné projekty
 

## Externé odkazy
* 

Kategória:Králi Francúzska
Kategória:Pochovaní v bazilike Saint-Denis
Kategória:Osobnosti z Frankfurtu nad Mohanom
Kôra

**Kôra** môže byť:
* pevná vrstva na povrchu niečoho
* v botanike:
**súhrnné označenie pre primárnu kôru a periderm, pozri primárna kôra a periderm
**súhrnné označenie pre primárnu kôru a lyko (v širšom zmysle navyše aj periderm), pozri primárna kôra a lyko (a periderm)
**všetko periférne situované pletivo v stonke alebo koreni rastliny, najmä pletivá medzi kambiom a vonkajším okrajom stonky dreviny, pozri pod stonka
**nevhodne: borka
* skrátene: zemská kôra

## Referencie
Karteziánstvo

**Karteziánstvo** alebo **kartezianizmus** je skupina novovekých filozofických koncepcií, ktoré nadväzujú na filozofické učenie Reného Descarta (lat. Cartesius) a sústreďujú sa na formuláciu a riešenie psychofyzického problému.

Karteziánstvo je myšlienkový smer 17. a 18. storočia. Jeho
predstaviteľmi boli myslitelia rozličného zamerania, filozofi, teológovia, prírodovedci, ako napríklad, Baruch Spinoza, Nicole Malebranche a iní.

Do karteziánstva sa zaraďuje aj okazionalizmus. Je to učenie o príležitostnom charaktere príčin založené Arnoldom Geulincxom.

V polemike s kartezánstvom formuloval I. Newton hlavné princípy modernej fyziky.

## Externé odkazy
* 

Kategória:Novoveká filozofia
Kategória:René Descartes
Janusz Korczak

vpravo|náhľad|Pamätník Janusza Korczaka vo Varšave.
**Janusz Korczak** narodenia názov **Henryk Goldszmit** (* 22. júl 1878, Varšava, Ruské impérium – Neznámy) bol poľsko-narodený židovský lekár a pedagóg, tvorca systému internátnej výchovy, autor mnohých pedagogických prác o osobnosti dieťaťa.

Roku 1912 založil židovský sirotinec vo Varšave, ktorý viedol do roku 1942. Počas 1. svetovej vojny slúžil ako vojenský lekár.

6. augusta 1942 ho SS donútila, aby zhromaždil takmer 200 sirôt židovského pôvodu, o ktoré sa staral vo varšavskom gete. Korczak sa vzdal možnosti zachrániť si život a na znamenie vzdoru odviedol „svoje“ deti pod vlajkou s dávidovou hviezdou k vlaku, ktorý ich odviezol do zdanlivo neznáme miesto.

1. júna 2006 odhalili vo Varšave pamätník venovaný Januszovi Korczakovi.
Pamätník venovaný Januszovi Korczakovi bol odhalený tiež 9. novembra 2003 v nemeckom Günzburgu.

## Korczak vo filme
V roku 1990 natočil poľský režisér Andrzej Wajda o Janusovi Korczakovi film s názvom  Korczak.

## Iné projekty

  
## Externé odkazy
* fotografie, dokumenty a texty majúce vzťah k Januszovi Korczakovi a k problematike holokaustu
* Stránka o Januszovi Korczakovi 
* 

Kategória:Osobnosti z Varšavy
Kategória:Poľskí lekári
Kategória:Lekári židovského pôvodu
Kategória:Poľskí spisovatelia
Kategória:Spisovatelia židovského pôvodu
Kategória:Poľskí pedagógovia
Kategória:Pedagógovia židovského pôvodu
Kategória:Poľské osobnosti druhej svetovej vojny
Kategória:Obete holokaustu
Kategória:Osobnosti na izraelských poštových známkach
Kategória:Osobnosti na nemeckých poštových známkach
Paul Langevin

**Paul Langevin** (* 23. január 1872, Paríž, Francúzsko  – † 19. december 1946 Paríž) bol francúzsky fyzik, člen Parížskej akadémie vied. 

Skúmal ionizáciu plynov, paramagnetizmus a diamagnetizmus atď.

## Iné projekty

## Externé odkazy
* 

Kategória:Francúzski fyzici
Kategória:Držitelia Copleyovej medaily
Kategória:Absolventi University of Cambridge
Kategória:Absolventi École Normale Supérieure
Kategória:Osobnosti z Paríža
Kategória:Nositelia veľkokríža Radu čestnej légie
Kartotéka

**Kartotéka** alebo **lístkovnica** je organizovaná zbierka záznamov na lístkoch rovnakej veľkosti, uloženych horizontálne alebo vertikálne. Môže to byť aj zariadenie, v ktorom je táto zbierka umiestnená.

## Externé odkazy
* 

Kategória:Databázy
Korektív

**Korektív** (fr.) alebo *korekcia* je opravný, vyrovnávajúci činiteľ; oprava.

## Zdroj
* 

Kategória:Filozofické pojmy
Zachariáš Láni

**Zachariáš Láni** (* okolo 1600 – † 1645, Trenčín) bol slovenský filozof, predstaviteľ humanizmu, autor filozofických, logických, náboženskovzdelávacich či náboženskopolemických spisov.

Od r. 1642 bol superintendentom.

## Dielo
* 1618 - *De actionibus humanis* (*O ľudských skutkoch*)
* *De categoriis*
* 1637 - *Pseeudo-spiritus Posoniensis aneb Soud o falešném duchu prešpurském*

## Externé odkazy
* 

Kategória:Narodenia v 1600
Kategória:Úmrtia v 1645
Kategória:Slovenskí filozofi
Kategória:Superintendenti
Kategória:Slovenskí autori náučnej literatúry
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Laoština

thumb|Rozšírenie laoštiny

**Laoština** je druhý najdôležitejší jazyk tajskej jazykovej rodiny blízky
thajčine (vzťah je podobný ako medzi češtinou a slovenčinou). 

Zapisuje sa slabično-fonetickým písmom indického pôvodu. Od roku 1956 je úradným jazykom v Laose (dovtedy sa dlho šírila len ako hovorový jazyk). Nárečia rozšírené v susednom Thajsku je vhodnejšie pričleňovať k thajčine, pretože na ne oddávna má značný vplyv.  

## Iné projekty

Kategória:Tajské jazyky
Kategória:Laos
Korelát

**Korelát** je jav alebo predmet, ktorý je v korelácii, t. j. je súvzťažný s iným javom alebo predmetom.

## Zdroj
* 

Kategória:Filozofické pojmy
Koreň idealizmu

**Koreň idealizmu** je príčina vysvetľujúca vznik a existenciu idealizmu. O koreňoch idealizmu hovrí napr. Lenin, ktorý rozlišoval gnozeologické a triedne korene idealizmu.

## Externé odkazy
* 

Kategória:Idealizmus
Kasta

**Kasta** je prísne ohraničená a uzavretá spoločenská skupina s presne vymedzenými právami a povinnosťami členov líšiaca sa spoločenským postavením od iných členov spoločnosti; klasickú formu nadobudla v hinduizme (brahmani, vaišovia, šúdrovia, páriovia).

## Pozri aj
* Varna

## Externé odkazy
* 


Kategória:Spoločnosť
Koreň slova

**Koreň slova** je nedeliteľný základ slova (-žen-, ženba, oženiť, ženský, vyženiť).

## Externé odkazy
* 

Kategória:Jazykoveda
Georges Vacher de Lapouge

**Georges Vacher de Lapouge**  (* 12. december 1854, Neuville-de-Poitou, Francúzsko – † 20. február 1936, Poitiers) bol francúzsky antropológ, predstaviteľ antroposociológie. 

Vychádzal z interpretácie antropometrických údajov a porovnávacej štatistickej analýze lebkového indexu (čiže percentuálneho vzťahu najväčšej šírky hlavy k jej najväčšej dĺžke). Pojem indexu lebky zaviedol švédsky anatóm Anders Adolf Retzius v štyridsiatych rokoch 19. storočia. 

Podľa Lapougea je predmetom antroposociológie vzájomná reakcia rasy a sociálneho prostredia. Pod vplyvom sociálneho darvinizmu Lapouge zavádza vedľa pojmu prirodzeného výberu aj pojem sociálneho výberu, pričom rozlišuje šesť jeho základných foriem: vojenský, politický, náboženský, morálny, právny a ekonomický. Všetky tieto formy majú koniec koncov zhubný vplyv na spoločenský vývoj, pretože v dôsledku ich pôsobenia sa stále zmenšuje počet predstaviteľov — podľa Lapougea — najhodnotnejšieho rasového typu, a to svetlovlasého dolichocefala a navyše mu hrozí úplný zánik. Jeden z Lapougeových zákonov — zákon epôch — hovorí: 
:*Od predhistorických dôb má lebečný index tendenciu stáleho a všeobecného rastu.*
S týmto zákonom súvisí hlboký Lapougeov pesimizmus postulujúci zmiznutie najlepších.

Lapouge ja autorom práce *L'Aryen et son rôle social* (Árijci a ich úloha v spoločnosti), ktorá bola základom pre nacistický antisemitizmus. 

## Externé odkazy
* 

Kategória:Francúzski antropológovia
Kartuziánsky rád

thumb|Erb kartuziánskeho rádu

**Kartuziánsky rád** alebo **kartuziáni** je katolícka rehoľa s prísnymi rehoľnými pravidlami založená v roku 1084 sv. Brunom, pomenovaná podľa latinského názvu Chartreuse Cartusia (kláštor v Chartreuse). Motto kartuziánskej rehole je: .

## Dejiny
Rehoľu založil spolu so šiestimi spoločníkmi sv. Bruno z Kolína pri Grenoble vo Francúzsku. V rokoch 1122 - 1127 spísal Gvigo - piaty prior kláštora regulu tohto rehoľného spoločenstva. V roku 1141 sa zišla *generálna kapitula* - najvyšší orgán kartuziánskej rehole.

Rehoľné pravidlá boli pod názvom "Statuta ordinis cartusiensis a domino Guigone priore cartusie edita" kníhtlačou vydané v Bazileji, v roku 1510.

Už niekoľko storočí sa rodí v horskom prostredí kartuziánskeho kláštora Grande Chartreuse  blízkosti Grenoble známy likér Chartreuse s nezameniteľnou chuťou a vôňou. Likér pôvodne vyvinul neznámy alchymista ako "elixír dlhého života". Mníchom dal zašifrovaný recept maršal François Annibale d' Estrees v roku 1605 a údajne im trvalo 150 rokov ho rozlúštiť.

## Súčasnosť
[thumb|''Monastère de la Grande Chartreuse'' ([Isère (departement)|Isère, Francúzsko)]]
Kartuziánsky rád má približne 400 členov, počet mužských kláštorov je 18, ženských je 5. Najviac kláštorov sa nachádza vo Francúzsku a v Španielsku po 5.

Na Slovensku bol kartuziánsky kláštor v Kláštorisku v Slovenskom raji (založený 12. mája 1299), druhý kláštor bol v Hamburku (teraz Brezovička), filiálka kláštora na Kláštorisku (fungoval v rokoch 13071329) a tretí Červený kláštor pri Dunajci.

## Štruktúra
Na čele kartuziánskeho rádu je generálna kapitula, na ktorú prichádzajú každé dva roky všetci priori. Mimo generálnej kapituly vedie rád *generál*, ktorého zvolí spoločenstvo vo Veľkej Kartúze (tu vznikol kartuziánsky rád), a ktorý je pritom aj jej prior. Taktiež spoločenstvá v jednotlivých kláštoroch si samé zvolia priora. Generálna kapitula a rehoľná vizitácia v jednotlivých kláštoroch ubezpečuje jednotu rádu.

Na Slovensku bol založený v roku 1319 ďalší kláštor kartuziánov v Červenom Kláštore na Spiši (Zamagurie). Neskôr v období baroka ho spravoval rád Kamaldulov.

## Referencie


## Iné projekty

## Literatúra
* 

## Externé odkazy
* oficiálna stránka kartuziánskeho rádu
* stránka kartúziánskeho kláštora v Pleterje v Slovinsku


Kategória:Duchovné rády
Korelácia (štatistika)

**Korelácia** je väzba (závislosť) medzi dvomi alebo viacerými znakmi v štatistickom súbore alebo medzi dvoma alebo viacerými náhodnými veličinami v teórii pravdepodobnosti.

Intenzita tejto väzby sa vyjadruje najmä korelačným koeficientom alebo korelačným pomerom.

Pojem sa uplatňuje nielen v štatistike, ale prakticky aj vo všetkých ostatných vedných odboroch. 

## Delenie
* jednoduchá korelácia — súvislosť medzi dvoma premennými *Y* a *X*
* viacnásobná korelácia — súvislosť medzi premennou *Y* a viacerými premennými *X*1, ..., *X*n
* parciálna korelácia — súvislosť medzi dvoma premennými *Y* a *X*1 s vylúčením akéhokoľvek vplyvu ďalších premenných *X*2, ..., *X*n

Kategória:Štatistika
Korint

**Korint** je mesto v Grécku, nachádzajúce sa na Istmickej šiji, ktorá spája Peloponéz s pevninou.

## Iné projekty

## Externé odkazy
* 

Kategória:Archeologické lokality v Grécku
Kategória:Mestá v Grécku
Korfská deklarácia

náhľad|vpravo|Text Korfskej deklarácie

**Korfská deklarácia** je dohoda podpísaná v roku 1917 na gréckom ostrove Korfu medzi srbskou vládou (Nikola Pašić) a Juhoslovanským výborom (Trumbič). V Korfskej deklarácii sa vyžadovalo zjednotenie juhoslovanských národov v spoločnom štáte na čele so srbskou dynastiou Karadjordjevičovcov.

## Externé odkazy
* 

Kategória:Dejiny Juhoslávie
Kastília

náhľad|Rozsah územia v r. 1833 na Pyrenejskom polostrove
**Kastília** alebo **Kastílsko** je historické územie Španielska s hlavným mestom Madrid.

Toto nejasne definované územie je dnes približne rozdelené medzi autonómne spoločenstvá Kastília a León, Kastília-La Mancha a Madrid, respektíve aj Extremaduru. 

## Dejiny
Vznikla v dôsledku rozširovania kresťanských dŕžav na úkor moslimov počas reconquisty. Svoj názov získalo podľa početných pohraničných hradov – po latinsky *castellum*. 

Pôvodne to bola súčasť astúrskeho kráľovstva, od 9. stor. nezávislé grófstvo, od 1035 kráľovstvo (Kastílske kráľovstvo), ktoré neskôr tvorilo jadro krajín Kastílskej koruny. 1479 únia s Aragónskom. 1516 (po pričlenení Navarry) vznik jednotného španielskeho štátu.

V rámci Španielska bolo neskôr jej územie rozdelené medzi historické provincie Stará Kastília (*Castilla la Vieja*) a Nová Kastília (*Castilla la Nueva*) – pričom obe mali postavenie kráľovstviev – a sčasti aj Extremaduru, ktorej územie sa odvtedy ku Kastílii nepočíta.

## Pozri aj

* Zoznam panovníkov Kastílie


Kategória:Dejiny Španielska